Elekanyani o ri u pfa izwo a fhulufhedzisa u ḓo ḓa kha vho hu songo vhuya ha fhela tshifhinga tshi si gathi. A tshi fhedza u amba navho, a mbo ḓi namba a ṱalutshedza avha vhaṅwe vhoṱhe vhe a dzula navho. Khotsimunene iḽo fhungo vho mbo ḓi ḽi rahela kule na zwenezwo nge vhari ḽi ḓo thithisa tsedzuluso dzine vha khou ḓo ita . Ngauralo, vha mbo ḓi mu eletshedza vho khwaṱhisa vhukuma zwauri a so ngo vhuya a ya ha Vho Mphidi sa izwi vha tshi nga ḓivha na vhone vhe vhone vho shelaho mulenzhe lune vha nga vha vha tshi khou ṱoḓa u kanganyisa vhuṱala. A tshi pfa izwo, Elekanyani a mbo ḓi fhulufhedzisa uri u ḓo lindela tsedzuluso dza khotsimunene wawe. Fhungo ḽo takalelwa na u ṱanganedzwa nga muṅwe na muṅwe nga nnḓa ha Maureen we a ḓi tou vha uri ha na maanḓa a u ḓisa tshanduko kha zwine khotsimunene vha khou amba.